Swedish House Mafia

Οι Swedish House Mafia είναι σουηδικό συγκρότημα ηλεκτρονικής μουσικής, το οποίο αποτελείται από τρία μέλη, τους παραγωγούς και house DJs, Axwell, Steve Angello, και Sebastian Ingrosso. Το συγκρότημα δημιουργήθηκε επίσημα στα τέλη του 2008. Το supergroup βρέθηκε στην 10η θέση του DJ Magazine Top 100 DJ Poll 2011 και έχει χαρακτηριστεί ως "οι μορφές της mainstream progressive house μουσικής." Στις 24 Ιουνίου 2012, το συγκρότημα ανακοίνωσε μέσω της ιστοσελίδας του πως η τρέχουσα περιοδεία τους θα ήταν και η τελευταία τους προτού χωρίσουν οι δρόμοι τους και διαλυθεί το γκρουπ.. Η τελευταία τους εμφάνιση ήταν στο Ultra music festival στο Μαϊάμι στις 24 Μαρτίου 2013. Για τα επόμενα 5 χρόνια ο Steve Angello δούλευε solo, ενώ οι Axwell και Sebastian Ingrosso έκαναν εμφανίσεις ως ντουέτο. Στις 25 Μαρτίου 2018 το γκρουπ επανενώθηκε με ένα σετ-έκπληξη για το κλείσιμο της 20ης επετείου του Ultra music festival στο Μαϊάμι, το 2018. Το συγκρότημα θα κυκλοφορήσει το πρώτο studio album του, Paradise Again, στα τέλη του 2021.

 Ο Angello και ο Ingrosso γνωρίστηκαν σε παιδική ηλικία στη Στοκχόλμη. Ο Axwell, από την άλλη, δεν έγινε μέλος του συγκροτήματος παρά χρόνια αργότερα, ύστερα από μια τυχαία μεταξύ τους συνάντηση. Η πρώτη μουσική παραγωγή που κυκλοφόρησε από τους Axwell, Steve Angello και Sebastian Ingrosso ήταν το "Get Dumb". Η παραγωγή του ήταν σε συνεργασία με τον Laidback Luke και κυκλοφόρησε το 2007. Το 2009, κυκλοφόρησαν το "Leave The World Behind" με τον Laidback Luke και την Deborah Cox και το 2010, οι Swedish House Mafia υπέγραψαν συμφωνία με τη δισκογραφική εταιρεία UMG's Polydor Records (παλαιότερα Polygram) μετά από την αποχώρησή τους από την προηγούμενη δισκογραφική τους εταιρεία, την EMI, λόγω διαφοράς φιλοσοφίας. Κυκλοφόρησαν το πρώτο τους επίσημο single, με τίτλο "One (Your Name)", υπό την ονομασία Swedish House Mafia στο Beatport στις 26 Μαΐου 2010, όπου σημείωσε παγκόσμια επιτυχία, αναριχόμενο στην 7η θέση του UK Singles Chart. Το επόμενο single, "Miami 2 Ibiza", σε συνεργασία με τον ράπερ Tinie Tempah, αναριχήθηκε στην 4η θέση του UK Chart τον Σεπτέμβριο του 2010. Και τα δύο κομμάτια προέρχονταν από τον δίσκο Until One, μία συλλογή παραγωγών και remixes από τους Swedish House Mafia ως συγκρότημα, αλλά και ατομικά από τα μέλη τους. Διακρίθηκε με το βραβείο BPI Gold Sales στο Ηνωμένο Βασίλειο. Τον Μάιο του 2011, οι Swedish House Mafia κυκλοφόρησαν έναν νέο τίτλο, το "Save The World," σε συνεργασία με τον John Martin στα φωνητικά, το οποίο αναριχήθηκε στην 10η θέση των UK Charts. Αργότερα εκείνη τη χρονιά, στις 16 Δεκεμβρίου, κυκλοφόρησαν το κομμάτι "Antidote" με τους Knife Party. Στις 12 Μαρτίου 2012, οι Swedish House Mafia κυκλοφόρησαν το επόμενο single τους, με τίτλο "Greyhound" και το τελευταίο κομμάτι τους "Don't You Worry Child" κυκλοφόρησε στις 14 Σεπτεμβρίου 2012. Τον ίδιο αυτό μήνα, στις 17 Σεπτεμβρίου, το συγκρότημα ανακοίνωσε την κυκλοφορία ενός δεύτερου δίσκου, με τίτλο Until Now, το οποίο αποτελούσε και το επίσημο soundtrack της περιοδείας τους, One Last Tour. Ο δίσκος κυκλοφόρησε στις 22 Οκτωβρίου 2012, ακριβώς δύο χρόνια μετά την κυκλοφορία του πρώτου τους άλμπουμ, με τίτλο Until One. Στις 24 Ιουνίου 2012, ανακοινώθηκε μέσω της ιστοσελίδας του συγκροτήματος πως ο τελευταίος γύρος των ζωντανών εμφανίσεών τους στα πλαίσια της περιοδείας τους του 2012 θα ήταν και ο τελευταίος: "Σήμερα, θέλουμε να μοιραστούμε μαζί σας, ότι η περιοδεία που θα ξεκινήσουμε θα είναι και η τελευταία μας. Θέλουμε να ευχαριστήσουμε τον καθένα σας που μας ακολούθησε σε αυτή την πορεία. Ήρθαμε, παρτάραμε, το λατρέψαμε." Ανακοίνωσαν τρεις ημερομηνίες ζωντανών εμφανίσεων, με τον τελευταίο γύρο της περιοδείας τους να ανακοινώνεται για τον Αύγουστο. Παραμένει προς το παρρόν άγνωστο αν πρόκειται ποτέ ξανά τα μέλη του γκρουπ να συνεργαστούν μεταξύ τους. Σε μια συνέντευξη στο περιοδικό Rolling Stone και σχετικά με τη διάλυση του συγκροτήματος, ο Angello ανάφερε πως "απλώς αποφασίσαμε ότι φτάσαμε σε έναν σημείο, όπου δεν ξέραμε ποιο θα ήταν το επόμενο βήμα," και πως "αυτό ήταν απλώς ένα μακρινό όνειρο για μας, το οποίο, όμως, ξεπεράσαμε κατά πολύ". Ο Angello δήλωσε επίσης πως επικεντρώνεται πέον στα να αναπτύξει το δικό του label, τη Size Records, στη διάρκεια αυτής της διακοπής της ύπαρξης του συγκροτήματος.Στις 24 Σεπτεμβρίου 2012, οι Swedish House Mafia ανακοίνωσαν τις ημερομηνίες της τελευταίας τους περιοδείας με τίτλο "One Last Tour." Η περιοδεία θα ξεκινήσει τον Νοέμβριο του 2012 και θα ολοκληρωθεί τον Μάρτιο του 2013. Λόγω της υψηλότατης ζήτησης των εισητηρίων, προστέθηκαν περαιτέρω ζωντανές εμφανίσεις στην περιοδεία. Συναυλία στο Phoenix Park Στις 7 Ιουλίου 2012, οι Swedish House Mafia έδωσαν sold-out συναυλία στο Phoenix Park του Δουβλίνου. Η συναυλία κατέλειξε σε χάος, με έναν "σημαντικό αριθμό" διάφορων απρόκλητων επιθέσεων στη διάρκεια της συναυλίας, που οδήγησαν σε σχόλιο του Ιρλανδού Υπουργού Δικαιοσύνης αναφορικά με την "άκρως ασυνήθιστη" φύση των γεγονότων. Ένας συνολικός αριθμός εννέα ατόμων μαχαιρώθηκε. Η πιθανότητα να ήταν πολλοί οι θήτες των επιθέσεων δεν αποκλείστηκε αμέσως. Όλα τα θύματα των επιθέσεων ήταν είτε έφηβοι ή 20άρηδες. Ένας άνδρας μαχαιρώθηκε πέντε φορές, ενώ η κοπέλα του παρακολουθούσε τη σκηνή με τρόμο, αποκομοίζοντας πληγές στο ήπαρ και χρείζων ράμματα στον αγκώνα και το κεφάλι. Ένας άλλος άνδρας ήταν σε κρίσμη κατάσταση αφού μαχαιρώθηκε τέσσερεις φορές στην πλάτη και τα νεφρά. Δύο νεαροί, ο Lee Scanlon (20) και ο Shane Brophy (21), σκοτώθηκαν επίσης στη διάρκεια της συναυλίας. Οι συνθήκες θανάτου τους δεν είναι, μέχρι και σήμερα, ξεκάθαρες. Ο Brophy, από την Κομητεία του Λάοϊς, μεταφέρθηκε στο νοσοκομείο, αλλά πέθανε εκεί.Οι Swedish House Mafia εξέδωσαν ανακοίνωση μόλις ενημερώθηκαν για τα γεγονότα: “Εμφανιστήκαμε σε ένα φεστιβάλ στην Ιρλανδία το Σαββατοκύριακο και δημοσιεύματα αναφορικά με ατυχήματα, που έλαβαν χώρα στη διάρκεια της συναυλίας μας, έφτασαν σε εμάς. Δεν είδαμε τίποτα, αλλά απαιτήσαμε να ενημερωθούμε αναλυτικά και σεβόμαστε την ανάγκη του διοργανωτή να περιμένει, προτού να μας δώσει αναλυτικά όλες τις σχετικές πληροφορίες. Όταν μάθουμε περισσότερα θα φροντίσουμε να επικοινωνίσουμε άμεσα με τους διοργανωτές του φεστιβάλ ώστε να δούμε πώς μπορούμε να βοηθήσουμε, αλλά προς το παρρόν σεβόμαστε το αίτημά τους να παραμείνουμε ήρεμοι και να σεβαστούμε τη δίκη τους για την έλλειψη ασφάλειας στην εκδήλωσή τους. Το φεστιβάλ από μόνο του ήταν καταπληκτικό και δεν μπορούμε να καταλάβουμε πώς συνέβη κάτι τέτοιο και άλλο τόσο οι υπόλοιποι καλλιτέχνες. Μόλις μάθουμε όλες τις πληροφορίες θα κάνουμε το καλύτερο δυνατό για να αντιμετωπίσουμε αυτή την κατάσταση. Σας ευχαριστούμε. Swedish House Mafia.”Ο Taoiseach Έντα Κένι εξεπλάγη όταν ενημερώθηκε για τα γεγονότα: "Απολύτως απαράδεκτο, άθλιο και απλά σκανδαλώδες". Ο Κένι αναρωτήθηκε επίσης "κατά πόσο υπάρχει κάποια σχέση με τη μουσική που παιζόταν εκεί", παρατηρώντας πως "800.000 άτομα ήταν παρόντα στο Γκάλγουεϊ για το Volvo Finale, χωρίς να υπάρξει κανένα ατύχημα και στη συγκεκριμένη συναυλία στο Phoenix Park ήταν ανάμεσα σε δύο άλλες, κατά τις οποίες κανένα ατύχημα δεν συνέβη." Ένας άλλος υπουργός, ο Μπράιαν Χέις, δήλωσε πως τα γεγονότα ήταν "απαράδεκτα [...] ιδιαίτερα σοβαρά, κατακριτέα και για τα οποία πρέπει να εξατάσουμε τί πήγε στραβά". Ο Τζιμ Κάρολ στους The Irish Times έγραψε, "Τα off-stage γεγονότα τα οποία κυριαρχούν στην επικαιρότητα από το live των Swedish House Mafia και μετά [...] θα είναι για πάντα συνδεδεμένα με μαχαιρώματα και ύποπτους θανάτους λόγω ναρκωτικών παρά με τη μουσική." Επίσης γράφοντας στους The Irish Times, ο Μπράιαν Μπόιντ δήλωσε πως 'το σχόλιο [αυτό] πως “το είδος της μουσικής έχει μεγάλη σχέση με αυτό” χρείζει περαιτέρω έρευνας. Οι Swedish House Mafia είναι γενικώς ένα “dance culture” συγκρότημα [...] και είχαν πάντα σχέση με τα ναρκωτικά. [...] Η γενειά του σήμερα – ανεθρεμένη με τάσεις προς τον αλκοολισμό – προβαίνει σε επεισόδια αδιακρίτως σε βάρος ατόμων. Και όταν ανακατέψεις ένα πλήθος υπό την επήρεια ναρκωτικών με το αλκοόλ, είναι, πράγματι, καιρός (για εμάς τους υπόλοιπους) να την "κάνουμε" όσο πιο γρήγορα γίνεται.' Ο Axwell βρίσκεται στη θέση #12 του DJ Magazine Top 100 DJ Poll για το 2011. Στα τέλη του 2004, ο Axwell κυκλοφόρησε μία μεγάλη μουσική επιτυχία, το "Feel the Vibe", το οποίο επανακυκλοφόρησε από τη Ministry of Sound το 2005 με την προσθήκη φωνητικών της Tara McDonald, υπό τον τίτλο "Feel the Vibe ('Til the Morning Comes)". Την άνοιξη του 2006, ο Axwell και ο Steve Angello, υπό την επωνυμία των Supermode, remixάρισαν το κομμάτι των Bronski Beat, με τίτλο "Smalltown Boy", ενώ ανέλαβαν την παραγωγή του "Tell Me Why". Τον Αύγουστο του 2007, ο Axwell συνεργάστηκε με τον τραγουδιστή Max'C για τη δημιουργία του μουσικού κομματιού "I Found U", το οποίο έφτασε στο #6 του UK Singles Chart. Ο Axwell έχει φτιάξει remixes και για άλλους καλλιτέχνες – mixes στα οποία περιλαμβάνονται το "Burn" (BMG) του Usher, το "Make Luv" (Positiva) των Room 5, το "Ma, I Don’t Love Her" (RCA) των Clipse & Faith Evans, το "Put 'Em High" (Hed Kandi) των Stonebridge, το "Maybe" (Virgin) των N*E*R*D, και προσφάτως το "Hard to Beat" των Hard-Fi, το "Dreams" των Deep Dish, το "Angel" του Pharrell, το "Promiscuous" της Nelly Furtado και το "Jump" της Madonna. Το 2012, ο Axwell κυκλοφόρησε το single "In My Mind" στο Beatport. Ο Steve Angello βρίσκεται στη θέση #23 του DJ Magazine Top 100 DJ Poll για το 2011. Ο Steve Angello κατάφερε να γίνει, για πρώτη φορά, γνωστός όταν κυκλοφόρησε remix του για το κομμάτι των Eurythmics, "Sweet Dreams", στα τέλη του 2004. Το 2007, το remix του για το κομμάτι της Robin S, "Show Me Love" κυκλοφόρησε από την Data Records. Ο Angello έχει κάνει, κατά καιρούς, διάφορες παραγωγές, υπό διαφορετικά ονόματα. Ο ίδιος, είχε αποκαλέσει τον εαυτό του ως Who's Who και κυκλοφόρησε, υπό αυτό το όνομα, τα κομμάτια "Not So Dirty" και "Sexy Fuck". Συχνές είναι οι συμπαραγωγές του με τον παιδικό του φίλο, Sebastian Ingrosso στα πλαίσια διάφορων projects. Εκτός από το να παίζουν μουσική ως DJ μαζί, έχουν αναλάβει, επίσης, την παραγωγή μουσικών τίτλων, υπό την ονομασία Buy Now, Fireflies, General Moders, Mode Hookers, Outfunk, και The Sinners. Τελευταία, κυκλοφόρησαν τον τίτλο "Bodycrash" υπό την ονομασία Buy Now, "πειράζοντας" την disco επιτυχία του 1978, "Let's All Chant" των Michael Zager Band. Το συγκεκριμένο κομμάτι παίχτηκε για πρώτη φορά από τον Βρετανό ραδιοφωνικό παραγωγό Pete Tong, στην εκπομπή του στο Radio 1, στα τέλη του 2007. Τελικώς, το remix των Dirty South για το κομμάτι διέρρευσε στο διαδίκτυο, τον Ιανουάριο του 2008. Από τότε, το συγκεκριμένο κομμάτι έχει λάβει μεγαλύτερη προβολή χάρη στην κυκλοφορία του από την Positiva Records, σε έναν δίσκο που περιλαμβάνει και σχετικό remix του Ολλανδού παραγωγού, Laidback Luke. Η παραγωγή του έγινε σε συνεργασία με τον Eric Prydz, υπό την ονομασία A&P Project. Ακόμα, έχει συνθέσει κομμάτι με τον φίλο του Axwell, υπό την ονομασία Supermongo, το οποίο αργότερα μετατράπηκε σε Supermode. Έφτιαξαν μια νέα έκδοση μουσικού κομματιού των Bronski Beat, το οποίο ονόμασαν "Tell Me Why". Την κυκλοφορία του ανέλαβε η Ministry of Sound's Data Records, το καλοκαίρι του 2006. Οι μουσικές παραγωγές του Steve Angello μπορούν να χαρακτηριστούν, κυρίως, ως house ("Summer Noize"), progressive ("Yeah"), Tech house ("Partouze") και electro house ("Raining Again"). Έχει, επίσης, δημιουργήσει δική του δισκογραφική εταιρεία, τη Size Records. Ο αδερφός του Angello, Antoine Josefsson, είναι DJ και παραγωγός που είναι γνωστός στον επαγγελματικό του χώρο ως AN21. Μαζί, έχουν κυκλοφορήσει τα κομμάτια "Valodja", "Flonko" & "Swing N Swoosh". Ο Sebastian Ingrosso βρίσκεται στη θέση #26 για το 2011 στην κατάταξη DJ Magazine Top 100 DJ, ενώ κέρδισε βραβείο για την καλύτερη επίδοση νεοεισελθόντα στην κατάταξη αυτή, το 2009, έναν ρεκόρ που είχε καταφέρει να σπάσει μονάχα ο Καναδός DJ, Deadmau5λαμβάνοντας τη θέση #11 στην κατάταξη Top 100 DJ του 2008. Το 2009, ο Sebastian Ingrosso κυκλοφόρησε τα Laktos, Kidsos, Echo Vibes και Meich (με τους Dirty South) μέσω της δικής του δισκογραφικής εταιρείας, Refune, το "How Soon Is Now" (σε συνεργασία με τους Julie McKnight, David Guetta και Dirty South) και τη μεγάλη House επιτυχία "Leave the World Behind", μαζί με τους Axwell, Steve Angello και Laidback Luke, με την Deborah Cox στα φωνητικά. Έχει, επίσης, συγγράψει και συμπαράγει το κομμάτι "Cupid Boy" από τον δίσκο της Kylie Minogue, Aphrodite μαζί με τους Magnus Lidehäll, Nick Clow και Luciana Caporaso. Ο Ingrosso έχει, ακόμα, αναλάβει την παραγωγή κομματιών για τους Lazee ("Rock Away") και Kid Sister ("Right Hand Hi" με τον Steve Angello). Στους καλλιτέχνες των οποίων τραγούδια έχει εκδόσει σε remix, περιλαμβάνονται οι Justin Timberlake, Moby, Röyksopp, Hard-Fi και Deep Dish. Το 2011, ο Sebastian Ingrosso κυκλοφόρησε, με μεγάλη επιτυχία, το κομμάτι "Calling", σε συνεργασία με τον συμπατριώτη του DJ, Alesso, το οποίο έφτασε στο #2 του Beatport's Top 10. Το τελευταίο του single, με τον τίτλο "Reload", σε συνεργασία με τον Tommy Trash, κυκλοφόρησε το 2012. Swedish House Mafia κανάλι στο YouTube Swedish House Mafia, επίσημος λογαριασμός στο Twitter. Swedish House Mafia, επίσημος λογαριασμός στο Facebook.